Den afgående skolebestyrelseformand ved Skelund Sogneskole og frontkæmper for landmændene i Bæredygtigt Landbrug, Bo Ritterbusch, opstiller til folketinget for Liberal Alliance.

Landmand Bo Ritterbusch er den 11. på listen over nordjyske kandidater hos Liberal Alliance. Den eneste med bopæl i Himmerland. - Jeg håber at jeg kan være med til at kaste lys på nogle af problematikkerne for landmænd og i landdistrikerne generelt, siger Bo Ritterbusch til TV2/NORD. Bo Ritterbusch går af som skoleformand, efter at Skelund Skole fortsat skal eksistere efter skolestrukturændringerne i Mariagerfjord Kommune - og så har han været meget synlig på sin traktor, både under de nordjyske demonstrationer, men også på landsplan.